text: қазақстан республикасы денсаулық сақтау министрлігі (1946-1997, 2001-2014, 2017-қазірге дейін) қазақстан республикасының үкіметі құрамына енетін қазақстан республикасының орталық атқарушы органы. министрлік қазақстан денсаулық сақтау, медицина және фармацевтика ғылымы мен білім беру саласындағы мемлекеттік саясатты жүргізу; заңнамаға сәйкес азаматтардың мемлекет кепілдік берген көлем шегінде тегін медициналық көмек алуын қамтамасыз етуді ұйымдастыру; халықты және денсаулық сақтау ұйымдарын қауіпсіз, тиімді және саналы дәрілік заттармен қамтамасыз етуді ұйымдастыру жұмыстарын атқарады. қазақ кср денсаулық сақтау министрлігі ретінде 1946 ж. наурыздан қызмет етіп келеді. қр президентінің 2001 ж. 17 қазандағы жарлығымен қр денсаулық сақтау істері жөніндегі агенттігінің қайта нәтижесінде қайта құрылды. қр үкіметінің 2001 ж. 16 қарашадағы қаулысымен министрлік туралы ереже бекітілді. 2002 ж. қаңтардан министрліктің ведомстволары құрылды: мемлекеттік қадағалау комитеті және фармация, фармацевтика және медицина өнеркәсібі комитеті. ережеге сәйкес министрлік басшылықты, сондай-ақ заңнамада көзделген шекте азаматтардың денсаулығын сақтау саласында арнайы атқарушылық, функцияларын және салааралық үйлестіруді жүзеге асыратын орталық атқарушы орган болып табылды. министрліктің негізгі міндеттері мыналар болды: халықтың денсаулығын сақтау саласындағы бірыңғай мемлекеттік саясатты жүргізу; азаматтардың заңнамаға сәйкес мемлекет кепілдік берген көлем шегінде тегін медициналық көмек алуын қамтамасыз етуді ұйымдастыру; халықтың салауаттылығын қамтамасыз ету жөніндегі іс-шараларды ұйымдастыру және олардың орындалуын бақылау; халықты емдеу және алдын алу ұйымдарын қауіпсіз, тиімді және сапалы дәрі-дәрмек құралдарымен қамтамасыз етуді ұйымдастыру; денсаулық сақтауды, фармацевтика және медицина өнеркәсібін дамыту жөніндегі іс-шараларды белгілеу; ведомстволық бағыныстағы мемлекеттік ұйымдардың базасын дамыту; министрлік құзіреті шегінде халықаралық ынтымақтастықты ұйымдастыру және дамыту. қр үкіметінің 2003 ж. қарашадағы қаулысымен министрлік туралы ережеге өзгертулер мен толықтырулар енгізілді: министрлік қосымша медициналық және фармацевтикалық білім саласында арнайы атқарушылық, функцияларын және салааралық үйлестіруді жүзеге асырады; министрліктің негізгі міндеттері медициналық ғылым, медициналық және фармацевтикалық білім саласында біртұтас саясатты жүргізу міндетімен толықтырылды. қр президентінің 2004 ж. 29 қыркүйектегі жарлығымен министрліктің медициналық және фармацевтикалық өнеркәсіпті реттеу саласындағы функциялары қр индустрия және сауда министрлігіне берілді. қр үкіметінің 2004 ж. 28 қазандағы қаулысымен министрлік туралы жаңа ереже бекітілді. медициналық қызмет көрсетулер сапасына бақылау жасау жөніндегі комитеті құрылды, оған министрліктің денсаулық сақтау саласындағы стандарттардың сақталуына бақылау жасауды жүзеге асыру функциялары берілді. министрліктің фармация, фармацевтика және медицина өнеркәсібі комитеті министрліктің фармация комитеті болып қайта құрылды, оған қайта ұйымдастырылған комитеттің фармацевтикалық және медициналық өнеркәсіпті реттеуден басқа функциялары берілді. министрлік басшылық жасауды, сондай-ақ заңнамада көзделген шекте азаматтардың денсаулығын сақтау, фармацевтикалық және медициналық білім беру саласында салааралық үйлестіруді жүзеге асыратын орталық атқарушы орган болып табылады. халықтың денсаулығын сақтау; медицина ғылымы, фармацевтикалық және медициналық білім беру саласында бірыңғай мемлекеттік саясатты әзірлеу; азаматтардың заңнамаға сәйкес мемлекет кепілдік берген көлем шегінде тегін медициналық көмек алуын қамтамасыз етуді ұйымдастыру; халықты және емдеу-алдын алу ұйымдарын қауіпсіз, тиімді және сапалы дәрі-дәрмек құралдарымен қамтамасыз етуді ұйымдастыру; министрлік құзіреті шегінде халықаралық ынтымақтастықты ұйымдастыру және дамыту. қр дсм медициналық қызметке ақы төлеу комитеті қр дсм медицина және фармация қызметтерін қадағалау комитеті министрліктің құрамында келесі ведомстволар болған: мемлекеттік қадағалау комитеті, фармация комитеті медициналық қызмет көрсетулер сапасына бақылау жасау жөніндегі комитеті.